A. Nak xa tasakua, xa taskujnanin, skitiná, makaskujna, xa talakakatsin chu xa liputumkan, pak's xa talakaxlan xa taskujut.
I. Xalimakapalat xakilhtamak'u taskujut xla akg'tsayan ktsukilhtamakú.|II. Xa kilhtamakuxlilhhuwa xa taskujut xa katsisni na wan kan aktujun kt'su kilhtamakú. Litamakxtakgan xa liwankan; xa taskujut nemà xalixkajnit usu namá ti liu xatala'kaputsit, xa taskujut xa katsisni xalikaxtlawan, chu pak's xa xlakan nemà ninaxkgalhi ajkuchaxan kata.|III. Litamakxtaka xa liwankancha xlakata ni matlani na liskujkgoy namà xalaktsukaman nemà nina akatama xaliajkutaty kata, nemà uyú tlak xa lankga chu nemá niná akatamalh ajkuchaxankata natakgalhixlakchanat xlakata naskuja watiya amakchaxan ktsu kilhtamaku.|IV. Akxni ixskujnit akchaxan ktsukilhtamakú tlan xkgalhi aktam kilhtámaku xa lijaxan, watiya xla.|V. Xa lakpuskatnin nemà xkgalhinan ni xtlawá taskujut nemà xtalakaskin snun xatliwakge xpalakata xla nawa aktom litalákaputsit ixtatlanit xpalakata xkgalhina; xalipaxaway aktom xatalakaskin lijaxaxni xla akchaxan xamana xa xapulha xa chichini nemà xwanikanitancha xla akxni na lakgawan skgata chu akchaxanxamana xayachan alistalh, tlan na limatajinan xatamaskgawin chu ni xpatsankgakgoy xtaskujut chu lakchanat nemá ixwi nak xpulakni xputaskijni. Nak kilhtamaku xlimatsikinama natakgalhi aktuy lijaxaxni akxni talakaskinkay cháli, chali jae xa puxumakaw minuto katunu xlakata naxmatsikinkan ixskgatakan.|VII. Pala xtum skujkan talakaskin na xtum na takgalhi xtaskawin, chu ni natakxilha pala chixku usu puskat chu xa la niku min tuku xlipulátamat.|VIII. Xla xalimaskawin xa aktsuntin limakxtakga ni nalimatlani na maktikan tumin xla limaktay akxni kamakatsini mintaskaw usu akxni limak tikan aktsu xla min taskaw.|X. Xa tamaskawin tlan nakaxokgoyan nemá xa tumin nemá xlakapasaw xalikanajlay, ni xmatlanikan na kaxokgonankan xalitalakpali xa listat, ni pala tlan kamaxkikan paktom kapsnat nema ni xatomin, ni tlan natalakpali tumin|XI. Akxni ixtalakaskin akxni wi tu xpalákata namalhuwi xa lipulhkan kilhtamaku xa taskujut, tlan namaxkikan nakaktsu tumin xa min taskaw akxni malhuwi kilhtamaku kitsis puxum xa liuka la xmaxkikan la xla skuja chálichali. Nikxni xa taskujut nemà tlan ni liuká na wan aktutu lipulhka kilhtamaku chali, chali ni pala aktutu xa puntsu puntsu. Tiku nina kgalhi ajkuchaxan kata, ni tlan skujkan nak jaé taskujut.|XIII. Xa lipuchalhatni, tuchi xtaskujut, xwi namakantaxty xlakata nakamaxkikan ixtaskujnanin, xa takalhtawakge chu namasinikan nìkula natlawakan taskujut. Xali tapaksin nawan nikula talakxtumi chu nikunlá natlawakan la xla nemà xa malananin namakantaxtikan ja'e makatikan.|XIV. Namà xalankga malananin xlakan nalitayay xla namà lany xla taskujut chu xa tajatat katlankany xa skujnanin, nemá xpatinankan akxnì xmastama xtakatsin usu akxni skujna nemà xlitlawa; wa chu, namá xa malananin tlan naxokgokan jaé,max tiku nani usu tiku ni matlani skujkan la wi tatsokgni nak litapaksin. Jae limakantaxtit ni lisputkan akxni xa skuj ná kiputsalh tunu ni ixputsanit xa malaná. XV. Xa malanà kgalhi xmakatikan xlakata natakxilhkan xpalakata nikula xwi xpustankan, xamatixtum kanajlaya xatatlanit, chu xlimakgtakalhna nak xpulaknikan anà ni wi xapustan chu naputsakan nikunla tlan na la xpalakata ni tu nalani akxni namak'lakaskin xa likan, chu xamaklakaskinkan chu tuku ixama talakaskin xa taskujut, nachuna nikunlá na takaxtlawa xpalakata chuna ni tu nalaniyan xaskujnanin nak ix tatlanit chu nak talataman chu makalayakxni kalhinan puskatni xa litapakgsin natakgalhi ninla nalixokgonan akxni talakaskin xa.|XVI. Na xlá lichalhkatná la xa napuxkuntaskujut natakgalhi xlakchanatkan xlakata xtum lian pala naklitayay xla namaktakgalha tu xlákan, tlaway putamakxtomakgalhtawakgenanin, tamak xtumit xalitaklikatsi, etc.|XIX. Xla tachokgón tlan nawan lakatitun ni tu lani watiyá akxnì liuká wi xamakalat liu xtalakaskininkan a tachokgo xa taskujut xlakata ni taktay xa xtapalh chu kipaktayácha namài ixwi xa lixokgòn, xa yachán nakanajlani xa lankgatamakxtumit xa lamaxtakgékgtsuwiná.|XX. Xla tunuj usu xa taklhuwit nak xpulakni xa tumin chu xa taskujut, nema nakchipalin nak xtachiwin xla aktom tamakxtumit xa lamaxtakguetsuwina, nema litlawanit lakxtum xa lilakatayananin xa liskujnanin chu xa malananin, chu aktum Mapakgsinanin.|XXI. Pala xa Malaná ni xlakaskin pakgtanu nemà ni chatun nak lilakaxlat usu chu matlaní xa Limatlanit la xtachiwinanit Tamakxtumit, nalisput xatalakaxlan xataskujut chu nalimaxtakan tlawat xlakata na lixokgonankan xa chalkatnán kan tu tlajay akxni skúja aktutu pápa litum xla xa litayat nemà taxtukgo xa takglhuwit. Ja'e tachiwinlimapakgsin ni tlan nalimaukan nak takaxtlawan nemà minchá nak xa tapitsin nemà xa litum. Pala Chalhkatnanín ni lakaskin nalisputkgoy xa talakaxlan taskujut.|XXIV. Xa xla liklinankan nemà xlakan xa chalhkatnanin ixlimákuani Malananin, xawa tiku xmaktayama, talakapasni usu tikuxta'an watiya xla na talitayani xa chalhkatná, nikxni chu ni pala wi túku tlan na skinikan xa tiku tanu nak talákapasni, nachuna ni tlan naskinikan namà xa talikinkan xa ninla nemá xa'akataxtuy xa ixtaskaw chalhkatná nak aktum pápa.